**M e s t s k á č a s ť B r a t i s l a v a – N o v é M e s t o**

Materiál na rokovanie

Miestnej rady

Dátum 22.03.2022

**Žiadosť Novomestského športového klubu 1922 Bratislava a spoločnosti TESAKO, a.s. o zámenu pozemkov v lokalite Pasienkov za účelom vybudovania Nového športového areálu s viac účelovým využitím**

**Predkladateľ: Materiál obsahuje:**

**Ing. Ignác Olexík, PhD.**

1. Návrh uznesenia

2. Dôvodová správa + snímka zamieňaných pozemkov + snímka novovybudovaného areálu

3. Žiadosť NFŠ 1922 Bratislava a TESAKO + parametre ihrísk a snímka novovybudovaného areálu

4. NFŠ 1922 Bratislava - zlúčenie

prednosta miestneho úradu

**Zodpovedný:**

**JUDr. Rastislav Velček**

vedúci oddelenia právneho,

podnikateľských činnostií evidencie

súpisných čísel a správy pozemkov

**Spracovateľ:**

**JUDr. Rastislav Velček**

vedúci oddelenia právneho,

podnikateľských činností, evidencie

súpisných čísel a správy pozemkov

**na rokovanie prizvať :**

zodpovedného a spracovateľa

**N Á V R H U Z N E S E N I A:**

Miestna rada mestskej časti Bratislava – Nové Mesto odporúča

Miestnemu zastupiteľstvu mestskej časti Bratislava – Nové Mesto

**A. z o b r a ť n a  v e d o m i e**

spoločnú žiadosť Novomestského športového klubu 1922 Bratislava a spoločnosti TESAKO, a.s. o zámenu pozemkov v lokalite Pasienkov za účelom vybudovania Nového športového areálu s viac účelovým využitím, minimálne v rozsahu :

- hlavné trávnaté ihrisko, s osvetlením a sieťami za bránami, spĺňajúce smernice SFZ pre usporadúvanie republikových súťaží I. a II.ligy

- vedľajšie ihrisko s umelým povrchom, s osvetlením a oplotením, spĺňajúce smernice SFZ pre usporadúvanie republikových súťaží I. a II.ligy

- budova s tribúnou o kapacite 600 sedadiel, so šatňami, posilňovňou, konferenčnou miestnosťou, kanceláriami, bufetom, ubytovacími izbami, práčovňou, skladom

- multifunkčné ihrisko pre volejbal, tenis

- parkovisko pre osobné automobily

- garáže a technické priestory

- kamerové systémy, zavlažovací systém s vlastnými studňami

**B. ž i a d a ť**

starostu mestskej časti, aby pokračoval v spracúvaní podkladov pre možnú zámenu pozemkov v lokalite Pasienkov a tieto predložil na rokovanie miestneho zastupiteľstva mestskej časti Bratislava – Nové Mesto a hlavnému mestu SR Bratislave

- s pripomienkami

- bez pripomienok

**D Ô V O D O V Á S P R Á VA :**

Mestská časť Bratislava – Nové Mesto, Junácka 1, 831 92 Bratislava dostala dňa 02.02.2022 spoločnú žiadosť Novomestského športového klubu 1922 Bratislava a spoločnosti TESAKO, a.s. o zámenu pozemkov v lokalite Pasienkov za účelom vybudovania **Nového športového areálu s viac účelovým využitím**.

Novo vybudovaný športový areálby mal byť zameraný na podporu a rozvoj športových aktivít, nielen pre profesionálnych športovcov, telesne postihnutých športovcov, ale aj pre rekreačne športujúcu verejnosť, pričom by mal poskytnúť priestor pre :

- Hlavné trávnaté ihrisko, s osvetlením a sieťami za bránami, spĺňajúce smernice SFZ pre usporadúvanie republikových súťaží I. a II. ligy

- Vedľajšie ihrisko s umelým povrchom, s osvetlením a oplotením, spĺňajúce smernice SFZ pre usporadúvanie republikových súťaží I. a II. ligy

- Budovu s tribúnou o kapacite 600 sedadiel, so šatňami, posilňovňou, konferenčnou miestnosťou, kanceláriami, bufetom, ubytovacími izbami, práčovňou, skladom, a podobne

- Multifunkčné ihrisko pre volejbal, tenis, a podobne

- Parkovisko pre osobné motorové vozidlá

- Garáže a technické priestory

- Kamerové systémy, zavlažovací systém s vlastnými studňami a podobne.

**Navrhovaný športový areál je zobrazený na stranách žiadosti 9 – 14 zo dňa 02.02.2022**

Predmetom zámeny by mali byť pozemky, ktoré sú vo vlastníctve Hlavného mesta SR Bratislavy, resp. zverené do správy Mestskej časti Bratislava- Nové Mesto/ príspevkovej organizácie EKO – podnik verejnoprospešných služieb (na snímke znázornené načerveno), to znamená pozemky, kde sa nachádza **súčasný športový areál**- pozemky registra „C“ KN o celkovej výmere **41983 m2**, v katastrálnom území Nové Mesto:

parc. č. 15132/1, o výmere 10178 m2, druh pozemku ostatná plocha,

parc. č. 15132/56, o výmere 9794 m2, druh pozemku ostatná plocha,

parc. č. 15132/57, o výmere 411 m2, druh pozemku ostatná plocha,

parc. č. 15132/7, o výmere 4702 m2, druh pozemku ostatná plocha,

parc. č. 15132/64, o výmere 4950 m2, druh pozemku ostatná plocha,

parc. č. 15132/3, o výmere 8017 m2, druh pozemku ostatná plocha,

parc. č. 15132/63, o výmere 643 m2, druh pozemku zastavaná plocha a nádvorie,

parc. č. 15132/65, o výmere 2302 m2, druh pozemku ostatná plocha,

parc. č. 15132/66, o výmere 986 m2, druh pozemku ostatná plocha,

V prípade zrealizovania zámeny by Mestská časť Bratislava- Nové Mesto a Hlavné mesto SR Bratislava získalo pozemky v terajšom vlastníctve TESAKO, a.s. (na snímke znázornené na modro) a to **pozemky nachádzajúce pri Kuchajde** - pozemky registra „C“ KN o celkovej výmere cca **21000 m2**, v katastrálnom území Nové Mesto

parc. č. 15130/29, o výmere 7241 m2, druh pozemku ostatná plocha,

parc. č. 15130/21, o výmere 9 m2, druh pozemku zastavaná plocha a nádvorie,

parc. č. 15130/4, o výmere 8520 m2, druh pozemku zastavaná plocha a nádvorie,

časť parcely č. 15130/3, o výmere 5230 m2, druh pozemku ostatná plocha

**a pozemky, kde by bol vybudovaný Nový športový areál** - pozemky registra „C“ KN o celkovej výmere **23826 m2**, v katastrálnom území Nové Mesto:

parc. č. 15123/12 o výmere 11113 m2, druh pozemku ostatná plocha,

parc. č. 15140/30 o výmere 9853 m2, druh pozemku ostatná plocha,

parc. č. 15140/12 o výmere 2860 m2, druh pozemku ostatná plocha.

**Súčasne s výmenou pozemkov by spoločnosť TESAKO, a.s. bola zaviazaná na vlastné náklady budovať v úvode materiálu spomenutý** **Nový športový areál**, ktorý by bol k dispozícii nielen terajším užívateľom súčasného športového areálu, ale aj širokej verejnosti.


Súčasný futbalový areál Novomestského športového klubu 1922 Bratislava bol vybudovaný v 70. rokoch minulého storočia a napriek riadnej starostlivosti a údržbe sa vek objektov prejavuje na ich zlom technickom stave a následne aj na prevádzkových nákladoch, je v nevyhovujúcom stave a keďže Novomestský športový klub 1922 Bratislava je neziskovou organizáciou, nedokáže sám zabezpečiť významnejšiu rekonštrukciu objektov, alebo výstavbu nových objektov z vlastných finančných zdrojov. **Zámenou by získal tento klub moderné priestory pre ďalší rozvoj športových aktivít, so zameraním na futbal, na ihriskách, ktoré spĺňajú parametre smerníc Slovenského futbalového zväzu pre usporadúvanie republikových súťaží I. a II.ligy.**

**Hlavné mesto Slovenskej republiky, resp. Mestská časť Bratislava-Nové Mesto by zámenou získalo pozemky od TESAKO, a.s. vo väčšej výmere 44 826 m2, ako v súčasnosti má vo výmere 41 983 m2 a zároveň by podporilo vznik nového športového areálu vybudovaného z prostriedkov TESAKO, a.s., nielen na rozvoj futbalových aktivít, ale aj rozvoj tenisu, volejbalu a podobne.** Tým by významne podporili rozvoj športových aktivít na území hlavného mesta.

**Súčasný športový areál by bol Novomestský športový klub 1922 Bratislava oprávnený užívať až do vybudovania nového športového areálu, tak, aby klub mal zabezpečený priestor na rozvoj športových aktivít nielen počas a po zámene pozemkov, ale aj počas následného budovania nového športového areálu, t.j. aby nebola nijakým spôsobom narušená (ohrozená) športová činnosť, resp. zázemie pre deti a športovcov a k samotnému premiestneniu klubu by došlo až po vybudovaní a úplnom skolaudovaní nového športového areálu.**

**Novomestský športový klub 1922 Bratislava**, občianske združenie, vznikol zlúčením 3 občianskych združení – **Futbalový klub BCT Bratislava**, **Športový klub Štart Nepočujúci 1947 Bratislava** a **občianskeho združenia Základnej školy Kalinčiakova 12, Bratislava**. Novomestský športový klub 1922 Bratislava prevzal všetky práva, povinnosti, pohľadávky a záväzky po zanikajúcom občianskom združení Futbalový klub BCT Bratislava a Športový klub Štart Nepočujúci 1947 Bratislava.

**SNÍMKA ZAMIEŇANÝCH POZEMKOV :**



Červené : pozemky Hlavného mesta SR/ Mestskej časti Bratislava-Nové Mesto (41983 m2, zaokrúhlené na 42000 m2)

Modré : pozemky TESAKO, a.s. (21000 m2 + 23820 m2, t.j. celkovo 44 826 m2)

**SNÍMKA NOVOVYBUDOVANÉHO AREÁLU :**

